CELEX: 62016CN0392
Language: fi
Date: 2016-07-13 00:00:00
Title: Asia C-392/16: Ennakkoratkaisupyyntö, jonka Curtea de Apel București (Romania) on esittänyt 13.7.2016 – Dumitru Marcu v. ANAF – Direcția Generală de Soluționare a Contestațiilor (Romanian keskusverohallinnon oikaisuvaatimusten käsittelyn pääosasto) ja Direcția Generală Regională a Finanțelor Publice București (Bucarestin julkisen talouden alueellinen pääosasto)

26.9.2016   
            
            
               FI
            
            
               Euroopan unionin virallinen lehti
            
            
               C 350/16
            
         Ennakkoratkaisupyyntö, jonka Curtea de Apel București (Romania) on esittänyt 13.7.2016 – Dumitru Marcu v. ANAF – Direcția Generală de Soluționare a Contestațiilor (Romanian keskusverohallinnon oikaisuvaatimusten käsittelyn pääosasto) ja Direcția Generală Regională a Finanțelor Publice București (Bucarestin julkisen talouden alueellinen pääosasto)
   (Asia C-392/16)
   (2016/C 350/21)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel București
   
      Pääasian asianosaiset
   
   
      Valittaja: Dumitru Marcu
   
      Vastapuolet: ANAF – Direcția Generală de Soluționare a Contestațiilor (Romanian keskusverohallinnon oikaisuvaatimusten käsittelyn pääosasto) ja Direcția Generală Regională a Finanțelor Publice București (Bucarestin julkisen talouden alueellinen pääosasto)
   
      Ennakkoratkaisukysymys
   
   Ovatko arvonlisäverodirektiivi 77/388/ETY (1) ja direktiivi 2006/112/EY (2) nyt käsiteltävän asian kaltaisissa olosuhteissa esteenä sellaiselle kansalliselle lainsäädännölle tai verotuskäytännölle, jonka mukaan henkilöön, joka on hänelle tehdyn tarkastuksen seurauksena viran puolesta rekisteröity arvonlisäverovelvolliseksi, ei sovelleta käänteistä veronmaksuvelvollisuutta (yksinkertaistamistoimenpiteet) – joka on kyseisellä ajanjaksolla ollut arvonlisäverovelvollisten henkilöiden kesken tehtyjen, maa-alueita koskevien liiketoimien osalta pakottavaa lainsäädäntöä – sillä perusteella, että tarkastuksen kohteena ollut henkilö ei ollut ennen kyseisten liiketointen toteutumista tai verovapautuksen soveltamiselle vahvistetun enimmäismäärän ylittymistä hakenut eikä saanut rekisteröintiä arvonlisäverovelvollisten rekisteriin?
   
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste 17.5.1977 annettu kuudes neuvoston direktiivi 77/388/ETY (EYVL 1977, L 145, s. 1).
   
      (2)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).